سائنس اور ٹیکنالوجی کی وزارت
وزیر اعظم نریندر مودی سانبہ ضلع کے پلی میں ملک گیر ’’پنچایتی راج دیوس‘‘ کی تقریبات میں شرکت کے لیے اس اتوار کو جموں کا دورہ کریں گے
اسٹارٹ اپس کی حوصلہ افزائی کے لیے وزیر اعظم کی ریلی میں ٹیکنالوجی کی نمائش: ڈاکٹر جتیندر سنگھ
سائنس اور ٹیکنالوجی کے مرکزی وزیر مملکت ، ارضیاتی سائنس کے وزیر مملکت ، وزیر مملکت برائے پی ایم او، عملے،شکایات عامہ اور پنشن، ایٹمی توانائی اور خلاء،ڈاکٹر جتیندر سنگھ نے آج یہاں کہا کہ وزیر اعظم کی ریلی میں ٹکنالوجی کی نمائش اسٹارٹ اپس کی حوصلہ افزائی کرے گی اور ملک بھر میں ذریعہ معاش کے بے پناہ نئے مواقع کے بارے میں بیداری پیدا کرنے میں مدد کرے گی لیکن بیداری کی کمی کی وجہ سے اس خطہ میں کافی توجہ نہیں دی جا رہی ہے۔
آج صبح نئی دہلی سے یہاں پہنچنے کے فوراً بعد ڈاکٹر جتیندر سنگھ نے ملک گیر ’’پنچایتی راج دیوس ‘‘کی تقریبات میں شرکت کے لیے اتوار کووزیراعظم کے جموں دورے کے دوران مرکزی وزارت سائنس و ٹکنالوجی کی طرف سے نمائش کے لیے لگائے جانے والے ایک درجن سے زیادہ اسٹالز کا مکمل جائزہ لیا۔
ڈاکٹر جتیندر سنگھ نے کہا کہ سائنس اور ٹکنالوجی کی مرکزی وزارت کے مختلف محکموں اور شاخوں کے ذریعہ لگائے گئے اسٹالز دیہی علاقوں اور کاشتکاری کے لیے فائدہ مند جدید ترین ٹیکنالوجیز اور اختراعات کو پیش کریں گے۔ وزیرموصوف نے پہلے ہی سانبہ ضلع کی پلی پنچایت میں منگل کو 500 کے وی سولر پلانٹ اور دیگر نمائشی تھیمز کا معائنہ کیا تھا، جو ریکارڈ وقت میں پایہ تکمیل کوپہنچا ہے ۔
ڈاکٹر جتیندر سنگھ نے کہا کہ کاربن سے پاک سولر پلانٹ کل 6,408 مربع میٹر کے رقبے پر لگایا گیا ہے اور اسے 18 دنوں کے ریکارڈ وقت میں مکمل کیا گیا ہے اور یہ پنچایت کے 340 گھروں کو صاف ستھری بجلی اور روشنی فراہم کرے گا۔ وزیرموصوف نے مزید کہا کہ اسے سنٹرل الیکٹرانکس لمیٹڈ،پی ایس ای نے مرکزی وزارت سائنس اور ٹکنالوجی کے سائنسی اور صنعتی تحقیق کے شعبہ کے تحت تعمیرکیاتھا۔
ڈاکٹر جتیندر سنگھ نے بتایا کہ نمائش کے لیے جن موضوعات کی نشاندہی کی گئی ہے ان میں سے کچھ یہ ہیں: غربت اور گاؤں کے ذریعہ معاش میں اضافہ ،صحت مند گاؤں، بچوں کے موافق گاؤں، وافرمقدارمیں پانی والا گاؤں، صاف اورسر سبزوشاداب گاؤں، گاؤں میں خود کفیل بنیادی ڈھانچہ، گاؤں میں پیدا شدہ ترقی ،سائنس کی وزارتوں کے مختلف محکموں کے ذریعے نافذکی جائیں گے جو دیہی آبادی کی گھریلو آمدنی میں اضافہ کرنے میں انقلابی تبدیلی لائیں گے ۔
اسی طرح سے وزیرموصوف نے کہا کہ عام آدمی کے فائدے کے لیے دیہی ترقی اور پنچایتی راج کے موضوعات کے ساتھ سائنس اور ٹانالوجی کے انٹگریشن کو ظاہر کرنے والے اسٹال لگائے جائیں گے۔ انہوں نے مزید کہاکہ تقریب میں روایتی ا سٹالز لگانے کے بجائے جدید ترین ٹکنالوجی کو دکھانے کی کوشش کی جا رہی ہے جو کسانوں کی آمدنی کی قدر میں اضافہ کر سکتی ہے اور پنچایتی راج کی خصوصیات کے ساتھ سائنس پر مبنی مظاہرہ پیش کرسکتی ہے ۔
ڈاکٹر جتیندر سنگھ نے سی ایس آئی آر کے سینئر سائنسدانوں کے ساتھ آروما مشن اور عام آدمی کی آمدنی کے وسائل کو بڑھانے میں پرپل انقلاب کے مجموعی اثرات کا بھی جائزہ لیا۔ انہوں نے کہا، ’’پرپل انقلاب‘‘ ’’اسٹارٹ اپ انڈیا‘‘کے لئے جموں و کشمیر کی طرف سے تعاون ہے۔ وزیر موصوف نے بتایا کہ سی ایس آئی آر کو اپنی جموں میں قائم لیباریٹری، انڈین انسٹی ٹیوٹ آف انٹیگریٹیو میڈیسن  کے ذریعے متعارف کرائی گئی اعلی قدرکی تیل والی لیوینڈر کی فصل کو ڈوڈہ، کشتواڑ، راجوری اضلاع میں اور بعد میں دیگر اضلاع میں بھی متعارف کرانا تھا بشمول رام بن، پلوامہ وغیرہ میں ۔ ایک مختصر عرصے میں، آروما/لیوینڈر کی کاشت زرعی اسٹارٹ اپ کے لیے کاشتکاری میں ایک مقبول متبادل بن گئی ہے۔
ڈاکٹر جتیندر سنگھ نے کہا کہ بڑے پیمانے پر تشہیر کی ضرورت ہے کہ آئی آئی آئی ایم جموں اسٹارٹ اپس کو آروما اور لیوینڈر کی کھیتی میں ان کی پیداوار فروخت کرنے میں مدد کر رہا ہے۔ انہوں نے مزید کہا کہ ممبئی کی اجمل بائیوٹیک پرائیویٹ لمیٹڈ، ادیتی انٹرنیشنل اور نونائیتری گمیکا وغیرہ جیسی ممتاز کمپنیاں بنیادی طورپر خریدار ہیں۔
قابل ذکر ہے کہ آروما مشن ملک بھر سے اسٹارٹ اپس اور زرعی ماہرین کو راغب کررہا ہے، اور فیز-I کے دوران سی ایس آئی آر نے 6000 ہیکٹر اراضی پر کھیتی میں مدد کی اور ملک بھر کے 46 امنگوں والے اضلاع کا احاطہ کیا۔ 44,000 سے زیادہ افراد کو تربیت دی گئی ہے اور کسانوں کی کئی کروڑ کی آمدنی ہوئی ہے۔ اروما مشن کے دوسرے مرحلے میں، ملک بھر میں 75,000 سے زیادہ کسان خاندانوں کو فائدہ پہنچانے کے مقصد کے ساتھ 45,000 سے زیادہ ہنر مند انسانی وسائل کو شامل کرنے کی تجویز ہے۔
ڈاکٹر جتیندر سنگھ نے اس بات پر بھی اطمینان کا اظہار کیا کہ زیادہ سے زیادہ ٹیکنو کریٹس کارپوریٹ سیکٹر میں منافع بخش نوکریاں چھوڑ رہے ہیں اور ڈی بی ٹی کو فروغ دینے والے ڈیری اسٹارٹ اپس کو اپنا رہے ہیں۔ انہوں نے کہا کہ جموں و کشمیر میں گزشتہ دوبرسوں میں 10 ہزار سے زیادہ ڈیری یونٹس قائم کیے گئے ہیں۔ حال ہی میں، وزیر موصوف نے ایک بی ٹیک دنکر کوشل سے ملاقات کی، جس نے بنگلورو میں اپنی ملازمت چھوڑ دی اور بایو ٹکنالوجی ڈیپارٹمنٹ کے تحت ساہیوال کیٹل ڈیری کے ساتھ ایک اسٹارٹ اپ شروع کیا اور اچھی کمائی کی۔ وزیر موصوف نے کہاکہ نوجوانوں کو آمدنی کے معقول مواقع فراہم کرنے کے لیے اس طرح کی پہل کو پورے مرکزکے زیرانتظام علاقے میں بھی اپنانا چاہیے۔
انہوں نے کہا کہ ڈیری اسٹارٹ اپ میں صاف ستھرے دودھ کی پیداوار کے لیے جدید ڈیری فارمز کے قیام کو فروغ دینے، بچھیوں کی پرورش کی حوصلہ افزائی اور خود روزگار پیدا کرنے کی وسیع گنجائش موجود ہے۔